১৯৯৩ সালে মুক্তি পায় এতেহশামের পরিচালনায় শাবনূরের প্রথম ছবি ‘চাঁদনী রাতে’। সাব্বিরের বিপরীতে অভিনীত ছবিটি ব্যবসায়িকভাবে ব্যর্থ হয়। জহিরুল হকের ‘তুমি আমার’-এ অভিনয়ের মধ্য দিয়ে শাবনূরের ভাগ্য খুলে যায়। এর মধ্য দিয়ে সালমান শাহ-শাবনূর জুটি গড়ে উঠে। এরপর তারা একে একে ‘সুজন সখি’, ‘স্বপ্নের ঠিকানা’, ‘স্বপ্নের পৃথিবী’, ‘তোমাকে চাই’ ও ‘আনন্দ অশ্রু’সহ ১৪টি ছবিতে অভিনয় করেন। সালমানের প্রয়াণের পর অন্য নায়কদের সঙ্গেও সফল জুটি গড়ে তোলেন শাবনূর।